ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఫుడ్ కార్పొరేషన్ ఆఫ్ ఇండియా 8.88 ఎల్ ఎం టీ గోధుమలు ఓ ఎం ఎం ఎస్  కింద ఇ-వేలం ద్వారా మొదటి రోజు 22 రాష్ట్రాల్లో విక్రయించింది.
మొదటి ఇ వేలంలో 1100 మందికి పైగా బిడ్డర్లు పాల్గొన్నారు.
ఫుడ్ కార్పొరేషన్ ఆఫ్ ఇండియా ఫిబ్రవరి,1, 2023న జరిగిన మొదటి ఇ వేలంలో బహిరంగ మార్కెట్ అమ్మకం పధకం  కింద వివిధ మార్గాల ద్వారా సెంట్రల్ పూల్ స్టాక్ నుండి ఇ-వేలం కోసం కేటాయించిన 25 ఎల్ ఎం టీ గోధుమ స్టాక్లో 22.0 ఎల్ ఎం టీ ని మార్కెట్కి అందించింది. మొదటి ఇ వేలంలో పాల్గొనేందుకు 1100 మంది పైగా బిడ్డర్లు ముందుకు వచ్చారు. మొదటి రోజు వేలంలో 22 రాష్ట్రాల్లో 8.88 ఎల్ ఎం టీ పరిమాణం విక్రయించింది.
రాజస్థాన్లో బిడ్డింగ్ 02.02.2023న నిర్వహించబడుతుంది.
ఈ వేలం ద్వారా గోధుమల తదుపరి విక్రయం 2023 మార్చి 2వ వారం వరకు ప్రతి బుధవారం దేశవ్యాప్తంగా కొనసాగుతుంది.
ప్రభుత్వం 3 ఎల్ ఎం టీ గోధుమలను కేంద్ర ప్రభుత్వ రంగ సంస్థలు భండార్, ఎన్ సీ సీ ఎఫ్ మరియు ఎన్ ఏ ఎఫ్ ఈ డీ వంటి పీ ఎస్ యూ లు/సహకార సంస్థలు/ఫెడరేషన్లకు క్వింటాల్ కు రూ. 2350/ రాయితీ రేటుతో గరిష్ట రిటైల్ ధర కిలోకు రూ 29.50 తో ఇ-వేలం లేకుండా గోధుమలను అట్టాగా మార్చి విక్రయించటానికి రిజర్వ్ చేసింది. పైన పేర్కొన్న పథకం కింద 7 రాష్ట్రాలలో 50000 ఎం టీ గోధుమ స్టాక్ను ఎన్ సీ సీ ఎఫ్ తీసుకోవడానికి అనుమతించబడింది. దేశవ్యాప్తంగా ఆటా ధరను తగ్గించేందుకు ఈ పథకం కింద 1 ఎల్ ఎం టీ గోధుమలను ఎన్ ఏ ఎఫ్ ఈ డీ కి మరియు 1 ఎల్ ఎం టీ గోధుమలను కేంద్రీయ భండార్కు కేటాయించారు.
బహుళ మార్గాల ద్వారా రెండు నెలల వ్యవధిలో ఓ ఎం ఎం ఎస్  పథకం ద్వారా 30 ఎల్ ఎం టీ గోధుమలను మార్కెట్లో ఆఫ్లోడ్ చేయడంతో గోధుమలు మార్కెట్లో విస్తృతంగా చేరుకోవడంతో పెరుగుతున్న గోధుమ ధరలు అలాగే అట్టా ధరలపై తక్షణ ప్రభావం చూపుతుంది కాబట్టి పెరుగుతున్న ధరలను అదుపు చేయడంలో సహాయపడుతుంది. దీనితో సామాన్యులకు ఉపశమనం కలుగుతుంది.
దేశంలో పెరుగుతున్న గోధుమలు మరియు ఆటా ధరలను నిలువరించడానికి హోం మంత్రి శ్రీ అమిత్ షా నేతృత్వంలోని మంత్రుల బృందం ఆహార మరియు ప్రజా పంపిణీ శాఖ అనుసరించే కొన్ని సిఫార్సులను చేసింది.
వాణిజ్యం, పరిశ్రమల మంత్రిత్వ శాఖ
దేశంలోకి విదేశీ ప్రత్యక్ష పెట్టుబడుల ప్రవాహం
విదేశీ ప్రత్యక్ష పెట్టుబడులు  ఆర్థిక వృద్ధికి ప్రధాన చోదక శక్తి మరియు భారతదేశ ఆర్థికాభివృద్ధికి ముఖ్యమైన రుణేతర ఆర్ధిక వనరు. దేశంలో విదేశీ పెట్టుబడులకు అనుకూలంగా ఉండేలా స్నేహపూర్వక ఎఫ్డీఐ విధానాన్ని అందుబాటులో ఉంచేలా ప్రభుత్వం ప్రయత్నాలు చేస్తోంది. ఎఫ్డీఐ పాలసీని పెట్టుబడిదారులకు మరింత స్నేహపూర్వకంగా మార్చడం మరియు దేశంలోకి పెట్టుబడుల ప్రవాహానికి ఆటంకం కలిగించే పాలసీ అడ్డంకులను తొలగించడం ప్రభుత్వ ఉద్దేశం. గడిచిన ఆరు సంవత్సరాల్లో ఈ దిశగా తీసుకున్న చర్యలు ఫలించాయి. దేశంలో విదేశీ ప్రత్యక్ష పెట్టుబడుల ప్రవాహం ఎప్పటికప్పుడు పెరుగుతూ వస్తున్నాయి. ఎఫ్డీఐల సరళీకరణ, సులభతరీకరణ మార్గంలో ముందుకు సాగుతున్న ప్రభుత్వం వివిధ రంగాలలో పలు ఎఫ్డీఐ సంస్కరణల్ని చేపట్టింది. ఎఫ్డీఐ విధాన సంస్కరణలు, పెట్టుబడులకు తగిన సదుపాయం, వ్యాపార సులభతరత దిశగా ప్రభుత్వం తీసుకున్న చర్యలు మన దేశంలోకి ఎఫ్డీఐల ప్రవాహం పెరిగేలా చేశాయి. ఈ క్రింది పోకడలు భారత్ను విదేశీ ప్రత్యక్ష పెట్టుబడుల విభాగంలో.. ప్రపంచ పెట్టుబడిదారులకు ప్రియమైన గమ్యస్థానంగా ఆమోదించిన విషయాన్ని వెల్లడిస్తున్నాయి.
ఎ. గత 6 సంవత్సరాల కాలానికి 
ఈ కాలంలో మొత్తం ఎఫ్డీఐల ప్రవాహం 55% పెరిగింది. అనగా 2008-14లో 231.37 బిలియన్ డాలర్లుగా ఉన్న ఎఫ్డీఐలు.. 2014-20లో 358.29 బిలియన్ డాలర్లకు పెరిగాయి. ఎఫ్డీఐ ఈక్విటీ ఇన్ఫ్లో 2008-14 కూడా 160.46 బిలియన్ డాలర్ల నుండి 57 శాతం మేర పెరిగి 252.42 బిలియన్ డాలర్లకు  పెరిగింది.
బి. ఆర్థిక సంవత్సరం 2020-21 ..
ఈ ఏడాది  ఏప్రిల్ నుండి ఆగస్టు వరకు, మొత్తం ఎఫ్డీఐల ప్రవాహం 35.73 బిలియన్ డాలర్లుగా నిలిచింది. ఒక ఆర్థిక సంవత్సరం మొదటి ఐదు నెలల కాలంలో నమోదైన ఎఫ్డీఐలలో ఇదే అత్యధికం. 2019-20 మొదటి ఐదు నెలల కాలంతో పోలిస్తే ఇది దాదాపు 13 శాతం మేర ఎక్కువ . 2020-21  ఆర్థిక సంవత్సరంలో
27.10 బిలియన్ డాలర్ల ఎఫ్డీఐ ఈక్విటీ పెట్టుబడులు వచ్చాయి. ఒక ఆర్థిక సంవత్సరం మొదటి 5 నెలల్లో నమోదైన ఎఫ్డీఐ ఈక్విటీ పెట్టుబడులలో ఇదే అత్యధికం. 2019-20 సంవత్సరం మొదటి ఐదు నెలల కాలంలో లభించిన మొత్తం 23.25 బిలియన్ డాలర్ల ఎఫ్డీఐ ఈక్విటీల కంటే కూడా ఇది 16 శాతం అధికం.
మంత్రిమండలి
వ్యవసాయ సంబంధ వ్యాపారం కోసం అవసరమైన పర్యావరణ వ్యవస్థ లను మెరుగుదల కోసం పరస్పర సహకారాన్ని అందించుకోవడం లో భారతదేశాని కి మరియు మాల్దీవ్స్ కు మధ్య ఎంఒయు కు ఆమోదం తెలిపిన మంత్రివర్గం
మాల్దీవ్స్ అధ్యక్షులు భారతదేశాని కి ఆధికారిక పర్యటన కు విచ్చేసిన సందర్భం గా 2018 వ సంవత్సరం డిసెంబర్ 17వ తేదీ నాడు భారత ప్రభుత్వ వ్యవసాయం మరియు రైతుల సంక్షేమ మంత్రిత్వ శాఖ, మాల్దీవ్స్ మత్స్య పరిశ్రమ, సముద్ర సంబంధ వనరులు మరియు వ్యవసాయ మంత్రిత్వ శాఖ లు సంతకాలు చేసిన అవగాహన పూర్వక ఒప్పంద పత్రాని కి  కేంద్ర మంత్రివర్గ సమావేశం ఈ రోజు న ఎక్స్-పోస్ట్ ఫ్యాక్టో ఆమోదం తెలిపింది.
వ్యవసాయ సంబంధ సెన్సస్, వ్యవసాయ సంబంధిత వ్యాపారం, ఏకీకృత సేద్య పద్ధతి, సాగునీరు, అభివృద్ధి పరచిన విత్తనాలు, భూమి స్వస్థత నిర్వహణ, పరిశోధన, స్థానిక వ్యవసాయ సంబంధ వ్యాపార రంగం లో సామర్ధ్య నిర్మాణం, ఆహార భద్రత మరియు పౌష్టికాహార రంగాల కు చెందిన నవ పారిశ్రామికుల లో జ్ఞానాన్ని ఇనుమడింప చేయడం, రుతువుల లో వచ్చే చీడ పీడల ను తట్టుకొని నిలచేటటువంటి వ్యవసాయ పద్ధతి ని అభివృద్ధి పరచడం, కీటక నాశనుల అవశేషాల ను పరీక్షించడం కోసం తగిన సదుపాయాల ను నెలకొల్పడం తదితర రంగాల లో సహకారాని కి ప్రోది చేసే ఒక ఇకో సిస్టమ్ ను మెరుగు పరచడాని కి రెండు దేశాలు కలసి కృషి చేసేందుకు ఈ ఎంఒయు తోడ్పడనుంది.
ఈ ఎంఒయు లో భాగం గా సహకారాని కి ప్రణాళికల ను సిద్ధం చేయడం కోసం, ఇరు పక్షాలు ఖాయం చేసిన కార్య ప్రణాళికల ను అమలు లోకి తీసుకురావడం కోసం మరియు నిర్దేశించుకొన్న కార్యక్రమాల అమలు కై తీరు తెన్నుల ను సూచించడం కోసం ఒక సంయుక్త కార్యాచరణ బృందాన్ని ఏర్పాటు చేస్తారు.
(
వాణిజ్యం, పరిశ్రమల మంత్రిత్వ శాఖ
గోధుమ లేదా మెస్లిన్ పిండి తాలూకు ఎగుమతి విధానానికి ఆమోదం తెలిపిన మంత్రిమండలి
ఎగుమతి పరమైనటువంటి ఆంక్షల నుంచి/ నిషేధం నుంచి గోధుమ లేదా మెస్లిన్ పిండి  ని మినహాయించడం కోసం తత్సంబంధి విధానం లో సవరణ కు ఉద్దేశించిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదాన్ని తెలిపింది.
ప్రభావం:
ఈ ఆమోదం ఇక గోధుమ పిండి ఎగుమతి పైన ఒక ఆంక్ష ను విధించడాని కి అనుమతి ని ఇస్తుంది. ఈ చర్య గోధుమ పిండి ధరల పెరుగుదల ను ఆటంకపరచడం తో పాటు గా సమాజం లోని అత్యంత దుర్భల వర్గాల కు ఆహార భద్రత పరం గా కూడాను పూచీపడగలదు.
అమలు:
డైరెక్టరేట్ జనరల్ ఆఫ్ ఫారిన్ ట్రేడ్  ఈ మేరకు ఒక నోటిఫికేశన్ ను జారీ చేయవలసివుంటుంది.
పూర్వరంగం:
రష్యా మరియు యూక్రేన్ లు గోధుమల ప్రధాన ఎగుమతిదారు దేశాలు గా ఉన్నాయి. ప్రపంచం లో క్రయ విక్రయాలు జరిగేటటువంటి గోధుమలలో నాలుగింట ఒకటో వంతు వాటా రష్యా మరియు యూక్రేన్ లదే. కాగా రష్యా మరియు యూక్రేన్ ల మధ్య ఘర్షణ ప్రపంచ గోధుమల సప్లయ్ చైన్ లో అంతరాయాలకు దారి తీసి భారతదేశం గోధుమలకు డిమాండు అధికం అయిపోయింది. తత్ఫలితం గా, దేశీయ బజారు లో గోధుమల ధరలు హెచ్చాయి. దేశం లో 1.4 బిలియన్ ప్రజల ఆహార భద్రత కు పూచీపడడం కోసం, గోధుమల ఎగుమతి పై ఒక నిషేధాన్ని అమలు చేయాలన్న నిర్ణయాన్ని 2022వ సంవత్సరం మే నెల లో తీసుకోవడమైంది.
అయితే, గోధుమ ఎగుమతి మీద నిషేధం అమలు లోకి తీసుకు వచ్చినందువల్ల , విదేశీ బజారుల లో గోధుమ పిండి కి డిమాండు వృద్ధి చెందడమే కాక భారతదేశం నుంచి గోధుమ పిండి ఎగుమతుల లో 2022వ సంవత్సరం లో ఏప్రిల్ మొదలుకొని జులై మధ్య కాలం లో 2021 వ సంత్సరం లోని సమాన కాలం తో పోల్చితే 200 శాతం మేరకు పెరుగుదల నమోదు అయింది.
అంతర్జాతీయ బజారు లో గోధుమ పిండి తాలూకు డిమాండు అధికం కావడం అనేది దేశీయ బజారు లో గోధుమ పిండి ధర లో గణనీయమైన పెరుగుదల కు దారితీసింది.
ఇంతకు ముందు, గోధుమ పిండి యొక్క ఎగుమతి పైన నిషేధాన్ని గాని లేదా ఎటువంటి ఆంక్షల ను గాని విధించరాదని ఒక విధానం ఉండింది. అందుకని, ఆహార భద్రత కు పూచీ పడడం కోసం మరియు దేశం లో అంతకంతకు ఎగబాకుతున్న గోధుమ పిండి ధరల కు అడ్డుకట్ట వేయడం కోసం గోధుమ పిండి కి సంబంధించిన ఎగుమతి పై నిషేధం/ఆంక్షల నుంచి మినహాయింపు ను ఉపసంహరించడం ద్వారా తత్సంబంధిత విధానం లో ఓ పాక్షిక సవరణ అవసరపడింది.
(Visitor Counter : 90
రహదారి రవాణా, హైవేల మంత్రిత్వ శాఖ
నాణ్యతతో రాజీ పడకుండా రోడ్డు నిర్మాణ వ్యయం తగ్గింపుపై దృష్టి: నితిన్ గడ్కరీ
రోడ్ల నిర్మాణంలో ప్రభుత్వ మద్దతు కోసం ప్రపంచ స్థాయి సాంకేతిక
పరిజ్ఞానాన్ని వాడాలని పారిశ్రామిక వర్గాలకు కేంద్రమంత్రి సూచన
రహదారుల నిర్మాణ వ్యయం తగ్గేలా చూస్తూ, నాణ్యతను మరింత మెరుగు పరచడమే ప్రభుత్వ విధానమని కేంద్ర రవాణా, రహదారులు, సూక్ష్మ, చిన్న, మధ్యతరహా సంస్థల శాఖ మంత్రి నితిన్ గడ్కరీ చెప్పారు. ఈ విధానంపై ప్రభుత్వం కసరత్తు చేస్తోందని, మరెంతో ఇంకా చేయవలసి ఉందని చెప్పారు. బిటుమన్- రోడ్డు నిర్మాణం అనే అంశంపై ‘బిటూ-కాన్ 2020’ పేరిట ఈ రోజు ప్రారంభమైన రెండు రోజుల వర్చువల్ సమావేశం, ఎగ్జిబిషన్ సందర్భంగా గడ్కరీ ప్రసంగించారు. భారత పారిశ్రామిక వాణిజ్య మండలుల సమాఖ్య  ఆధ్వర్యంలో ఈ కార్యక్రమాన్ని ఏర్పాటు చేశారు.
రహదారుల నిర్మాణంలో ప్లాస్టిక్, రబ్బర్ వ్యర్థాల వినయోగాన్ని పెంచాలని పారిశ్రామిక రంగాన్ని కేంద్రమంత్రి కోరారు. ఇది పర్యావరణ రక్షణకు కూడా దోహదపడుతుందన్నారు. స్టీల్ ప్లాంట్లలో ముడి ఖనిజంనుంచి ఉక్కును వేరు చేసిన తర్వాత మిగిలే ఆయిల్ స్లాగ్ వంటి వ్యర్థ పదార్థాలను కూడా రహదారుల నిర్మాణంలో వినియోగించేలా ప్రోత్సహించాలన్నారు. స్థానిక ఉత్పత్తులైన జనపనార, కొబ్బరి పీచు, ఇతర వ్యర్థపదార్థాలను రోడ్డు నిర్మాణంలో వాడవచ్చని, దీనివల్ల రహదారుల మన్నిక కాలం పెరుగుతుందని, వాహనాల రాకపోకలు కూడా మరింత మెరుగ్గా సాగడానికి వీలుంటుందని కేంద్రమంత్రి అన్నారు. ప్రీకాస్ట్ పద్దతిలో రోడ్డు నిర్మాణానికి సంబంధించి ప్రభుత్వం ఒక నమూనాను రూపొందించగలదన్నారు.
రహదారుల నిర్మాణంలో ప్రపంచ స్థాయి ప్రమాణాలతో కూడిన సాంకేతిక పరిజ్ఞానాన్ని అనుసరించవలసిందిగా ఆయన పారిశ్రామిక రంగానికి సూచించారు. తారు రోడ్ల నిర్మాణానికి పదేళ్ల డిఫెక్ట్ లయబిలిటీ వ్యవధితో కూడిన ప్రణాళికతో ముందుకు రావాలని ఆయన పారిశ్రామిక రంగాన్ని కోరారు. ప్రస్తుతం ఈ వ్యవధి ఐదేళ్లు మాత్రమే ఉందన్నారు.
రహదారుల నిర్మాణంలో సంస్థలకు ప్రభుత్వం పూర్తి స్థాయి మద్దతు ఇస్తుందని మంత్రి హామీ ఇచ్చారు. ఈ విషయంలో ప్రభుత్వం అరమరికలు లేని విశాల దృక్పథాన్ని అనుసరిస్తుందని, ఫలితాలతో కూడిన, కాలబద్ధమైన, నాణ్యత కూడిన పనులకు మద్దతు ఇస్తుందని గడ్కరీ చెప్పారు. అనుమతులు ఇచ్చేదుకు ప్రభుత్వం సిద్ధంగానే ఉందని, తన ప్రతిపాదనలపై పారిశ్రామిక రంగమే ప్రభుత్వాన్ని ఒప్పించాలని అన్నారు. రోడ్ల నాణ్యత మెరుగుపడిన పక్షంలో, తారు రోడ్ల వాటా గ్రామపంచాయతీలనుంచి జిల్లా రహదారులకు, రాష్ట్ర రహదారులకు, జాతీయ రహదారులకు విస్తరిస్తుందని అన్నారు.
కోవిడ్-19 మహమ్మారి సంక్షోభం తలెత్తినప్పటికీ, ప్రభుత్వం వేగంగానే రోడ్ల నిర్మాణం సాగిస్తోందని, రోడ్ల నిర్మాణ కాంట్రాక్టులకు వేగంగానే ఆమోదం తెలుపుతూ వస్తోందని మంత్రి అన్నారు. ఈ కష్టకాలంలో కూడా రోడ్ల నిర్మాణ వేగం తగ్గలేదన్నారు.
రహదారుల నిర్మాణం వేగంగా సాగుతూండటంపట్ల ఫిక్కీ అధ్యక్షురాలు డాక్టర్ సంగీతా రెడ్డి హర్షం వ్యక్తం చేశారు. కోవిడ్-19 వైరస్ వ్యాప్తితో ఎలాంటి సవాళ్లు ఎదురైనా, దేశంలో రహదారుల నిర్మాణం విషయంలో రోడ్డు రవాణా, రహదారుల మంత్రిత్వ శాఖ తన లక్ష్యాలను అధిమించిపోయిందన్నారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
సంవత్సరాంతపు సమీక్ష ః పశుసంవర్థక, పాడి శాఖ
ఆత్మనిర్భర్ భారత్ అభియాన్ కింద రూ. 15000 కోట్లతో పశుసంవర్థక మౌలిక సదుపాయాల నిధి ఏర్పాటు
దేశ వ్యాప్తంగా కృత్రిమ గర్భధారణ కార్యక్రమం ఫేజ్-2 ప్రారంభం, 2.64 కృత్రిమ గర్భధారణల నిర్వహణ, 1.73 లక్షల రైతులకు లబ్ధి
పిఎం- కిసాన్ లబ్ధిదారులకు కిసాన్ క్రెడిట్ కార్డుల ద్వారా రాయితీతో రుణాన్ని అందించేందుకు ప్రత్యేక డ్రైవ్
న్యూఢిల్లీ, డిసెంబర్ 22, ః
1. పశు సంవర్థక శాఖ మౌలిక సదుపాయాల అభివృద్ధి నిధి 
ఆత్మనిర్భర భారత్ అభియాన్ ఉద్దీపన ప్యాకేజీ కింద రూ.15000 కోట్ల పశుసంవర్థక మౌలిక సదుపాయాల అభివృద్ధి నిధిని ఏర్పాటు చేస్తున్నట్టు ప్రధానమంత్రి ప్రకటించారు. వ్యక్తిగత వ్యాపారవేత్తలు, ప్రైవేటు కంపెనీలు, ఎంఎస్ ఎంఇలు, రైతు ఉత్పత్తి సంస్థలు , సెక్షన్ 8 కంపెనీలు  పాల శుద్ధి, విలువ అదనపు మౌలిక సదుపాయాలు  మాంస శుద్ధి, విలువ అదనపు మౌలిక సదుపాయాలు  పశు గ్రాస్ ప్లాంట్లకు ప్రోత్సహించేందుకు ఎహెచ్ ఐడిఎఫ్ ను అనుమతించారు.అర్హత కలిగిన అన్ని ఎంట్రీలకు 3% మేరకు వడ్డీ ఉపసంహరణ/ మాఫీ చేస్తారు. ఇంతవరకు రూ. 150 కోట్ల ప్రాజెక్టుల రుణాన్ని ఎ హెచ్ ఐడిఎఫ్ కింద బ్యాంకులు మంజూరు చేశాయి. అర్హత కలిగిన సంస్థలు రుణం కోసం ఆన్లైన్లో ఈ లింక్ ద్వారా https://ahidf.udyamimitra.in. దరఖాస్తు చేసుకోవచ్చు
2) దేశవ్యాప్త కృత్రిమ గర్భధారణ కార్యక్రమం  ఫేజ్ 2
మేలు జాతి పశువుల ఉత్పత్తి కోసం 100% కేంద్రం తోడ్పాటుతో అతి పెద్ద కార్యక్రమాన్ని ప్రభుత్వం 2019 సెప్టెంబర్లో దేశవ్యాప్తంగా 600 జిల్లాల్లో, జిల్లాకు 20,000 పశువుల చొప్పున దేశవ్యాప్త కృత్రిమ గర్భధారణ కార్యక్రమాన్ని ప్రారంభించడం జరిగింది. దేశవ్యాప్త కృత్రిమ గర్భధారణ కార్యక్రమం ఫేజ్ 1 కింద 76 లక్షల పశువులను కవర్ చేశారు, దాదాపు 90 లక్షల కృత్రిమ గర్భధారణను నిర్వహించడం ద్వారా 32 లక్షలకు పైగా రైతులు లబ్ధి పొందారు. ఎన్ ఎఐపి ఫేజ్ 2ను 1 ఆగస్టు, 2020 నుంచి 604 జిల్లాల్లో  ప్రారంభించారు. నేటివరకు, ఎన్ ఎఐపి ఫేజ్ 2 కింద 2.64 లక్షల కృత్రిమ గర్భధారణలను నిర్వహించగా, 1.73 లక్షల మంది రైతులు లబ్ధి పొందారు.
3) పాడి పరిశ్రమకు మూలధన రుణాల పై వడ్డీ ఉపసంహరణ/ మాఫీ
పశుసంవర్థకత, పాడిపరిశ్రమ శాఖ పాడి రంగానికి పాడి సహకార, పాడి కార్యకలాపాలలో నిమగ్నమైన రైతు ఉత్పత్తి సంస్థలకు మద్దతు  అన్న పథకం కింద మూలధన రుణాలపై వడ్డీ ఉపసంహరణ అనే నూతన అంశాన్నిప్రవేశ పెట్టింది. ఎస్ డిసి &ఎఫ్ పిఒ పథకం వడ్డీ ఉపసంహరణ అన్న అంశం కింద ఇటీవల వరకు రూ. 100.85 కోట్ల మేరకు వడ్డీ ఉపసంహరణ మొత్తంగా ఆమోదించింది. ఇది పాల యూనిన్లకు 16.10.2020 వరకు ఉన్న మూలధన రుణాల మొత్తం రూ. 8032.23 కోట్లుకు వర్తిస్తుంది.
4) పశు సంవర్ధక, పాడి రైతులకు కిసాన్ క్రెడిట్ కార్డులు 
కిసాన్ క్రెడిట్ కార్డుల ద్వారా పిఎం- కిసాన్ లబ్ధిదారులకు రాయితీతో రుణాన్ని ఇచ్చేందుకు ప్రత్యేక డ్రైవ్ను చేపట్టారు. పశుసంవర్థక & పాడి రైతులను ఈ డ్రైవ్లో జతపరిచారు. రాయితీతో కూడిన వడ్డీ రేటుతో వ్యవస్థాగత రుణాలను పొందేందుకు ఆ రైతులకు అవకాశం కలుగుతుంది. దాదాపు 2.5 కోట్ల మంది రైతులు ఇందులో భాగం అయ్యి రూ. 2 లక్షల కోట్ల మేరకు పరపతి ద్వారా లబ్ధి పొందుతారు. నేటి వరకు 51.23 పాడి రైతుల దరఖాస్తులను పాల యూనియన్లు సేకరించి, అందులో 41.40 లక్షల దరఖాస్తులను బ్యాంకులకు పంపడం జరిగింది.
ప్రధాన మంత్రి కార్యాలయం
అసమ్ ముఖ్యమంత్రి గా శ్రీ హిమంత బిశ్వ శర్మ పదవీప్రమాణాన్ని స్వీకరించిన సందర్భం లో ఆయన కు అభినందన లు తెలిపిన ప్రధాన మంత్రి
అసమ్ లో శ్రీ హిమంత బిశ్వ శర్మ తో పాటు ఇతర మంత్రులు పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ వారికి అభినందన లు తెలిపారు.
‘‘ఈ రోజు న, అంటే సోమవారం నాడు, పదవీప్రమాణాన్ని స్వీకరించినటువంటి @himantabiswa గారి కి మరియు ఇతర మంత్రుల కు ఇవే అభినందన లు. ఈ జట్టు అసమ్ అభివృద్ధి యాత్ర కు వేగ గతి ని జోడిస్తుందని, మరి ఈ జట్టు ప్రజల ఆకాంక్షల ను నెరవేరుస్తుందని నాకు నమ్మకం ఉంది’’ అని ప్రధాన మంత్రి ఒక ట్వీట్ లో పేర్కొన్నారు.
శ్రీ సర్బానంద్ సోనోవాల్ అందించిన తోడ్పాటు ను కూడా శ్రీ నరేంద్ర మోదీ ప్రశంసించారు.
‘‘నా విలువైన సహచరుడు @sarbanandsonwal గారు గత అయిదు సంవత్సరాల లో ప్రజానుకూలమైనటువంటి, ప్రగతి కి అనుకూలమైనటువంటి పాలన యంత్రాంగాని కి నాయకత్వం వహించారు. అసమ్ అభివృద్ధి లోను, రాష్ట్రం లో పార్టీ ని పటిష్ట పరచడం లోను ఆయన అందించినటువంటి తోడ్పాటు ఎంతగానో ఉంది’’ అని ప్రధాన మంత్రి మరొక ట్వీట్ లో పేర్కొన్నారు.
మంత్రిమండలి
వామపక్ష తీవ్రవాద ప్రభావిత ప్రాంతాలలో మొబైల్ సేవల కల్పనకు ఆమోదం తెలిపిన మంత్రివర్గం
యూనివర్సల్ సర్వీస్ ఓబ్లిగేశన్ ఫండ్  మద్దతు తో చేపట్టే పథకం కింద, రెండో దశ ప్రాజెక్టులో భాగంగా వామపక్ష తీవ్రవాద  ప్రభావిత 10 రాష్ట్రాల లోని 96 జిల్లాలలో కేంద్ర హోం మంత్రిత్వ శాఖ గుర్తించిన ఆవాసాలలో, ఇప్పటివరకు ఈ పథకం కిందకు రాని 4072 టవర్ లొకేశన్ లలో మొబైల్ సేవలను కల్పించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈప్రాజెక్టు మొత్తం వ్యయం రూ.7330 కోట్ల రూపాయలుగా ఉండగలదు.
ఈ నెట్వర్క్ ను వామపక్ష తీవ్రవాద కార్యకలాపాల బాధిత ప్రాంతాలలో నియమితులైన భద్రత సిబ్బంది ఉపయోగించుకోనున్నారు. ఈ ప్రోజెక్టు మొబైల్ సేవలను అనుసంధానత లేని నివాస గ్రామాల లోని వారికి సహాయ పడేందుకు కూడా అందుబాటు లోకి తీసుకువస్తుంది. తద్వారా ఆ ప్రాంతాలలో ఆర్థిక కార్యకలాపాలు మెరుగుపడగలవు. డిజిటల్ మొబైల్ అనుసంధానం వెనుకబడిన ప్రాంతాల, వామపక్ష తీవ్రవాద ప్రభావిత ప్రాంతాలలో ఇ-గవర్నెన్స్ కార్యకలాపాలు పుంజుకోవడానికి ఊతం లభిస్తుంది.
10 రాష్ట్రాలలో ప్రతిపాదించిన టవర్ లొకేశన్ ల సంఖ్యలు ఈ కింద పేర్కొన్న విధంగా ఉన్నాయి :
-----------------------------------------------------------------------
క్రమ
సంఖ్య రాష్ట్రం జిల్లాలు టవర్ లొకేశన్ ల సంఖ్య
----------------------------------------------------------------------
1 ఆంధ్ర ప్రదేశ్ 8 429
2 బిహార్ 8 412
3 ఛత్తీస్ గడ్ 16 1028
4 ఝార్ ఖండ్ 21 1054
5 మధ్య ప్రదేశ్ 1 26
6 మహారా ష్ట్ర 2 136
7 ఒడిశా 18 483
8 తెలంగాణ 14 118
9 ఉత్తర్ ప్రదేశ్ 3 179
10 పశ్చిమ బెంగాల్ 5 207
--------------------------------------------------------------------------
మొత్తం 10 రాష్ట్రాలు 96 4072
-------------------------------------------------------------------------
పూర్వరంగం :
ఎ. ఎల్డబ్ల్యుఇ ఫేజ్-1 ప్రాజెక్టు
ఎల్ డబ్ల్యు ఇ ఫేజ్-1 ప్రాజెక్టులో భాగంగా, వామపక్ష తీవ్రవాద ప్రభావిత ప్రాంతాలలో 2జి సాంకేతిక విజ్ఞానంతో మొబైల్ సేవలను కల్పించేందుకు మొత్తం ఆమోదిత 4080.78 కోట్ల రూపాయల ప్రాజెక్టు పూర్తి కావచ్చింది.
- ప్రస్తుతం మొత్తం 2355 సైట్ లకు గాను 2335 సైట్లు రేడియేట్ అవుతున్నాయి.
బి. ఎల్డబ్ల్యుఇ ఫేజ్-2 ప్రాజెక్టు
కేంద్ర హోం మంత్రిత్వ శాఖ సంబంధిత రాష్ట్రాలతో కలిసి 10 రాష్ట్రాల లోని 96 జిల్లాలలో నియమితులైన భద్రత సిబ్బంది కమ్యూనికేశన్ అవసరాల నిమిత్తం 4072 టవర్ లొకేశన్ లను గుర్తించి ఇదే సంగతిని 2017 అక్టోబర్ 27వ తేదీన డిఒటి కి తెలిపింది.
- ఫేజ్-2 లో భాగంగా ప్రతిపాదించిన సాంకేతిక విజ్ఞానాన్ని సంబంధిత వర్గాల అవసరాలకు అనుగుణంగా అప్గ్రేడ్ చేయడమైంది. ఇక ఈ ప్రోజెక్టు లో భాగంగా మొబైల్ సంధానాన్ని కల్పించడానికి 2జి మరియు 4జి సాంకేతిక విజ్ఞానాన్ని అందుబాటు లోకి తీసుకు రానున్నారు.
రహదారి రవాణా, హైవేల మంత్రిత్వ శాఖ
మెరుగైన పర్యవేక్షణ, సమన్వయానికి 100 స్మార్ట్ నగరాల్లో సమీకృత కమాండ్ అండ్ కంట్రోల్ కేంద్రాలు
భారత ప్రభుత్వం, 25 జూన్ 2015న స్మార్ట్ సిటీస్ మిషన్ ని ప్రారంభించింది. ఇందులో భాగంగా జనవరి 2016 నుండి జూన్ 2018 వరకు 4 రౌండ్ల పోటీల ద్వారా 100 స్మార్ట్ సిటీలు ఎంపిక చేయబడ్డాయి. స్మార్ట్ సిటీస్ మిషన్ కింద, మొత్తం 100 స్మార్ట్ సిటీలలో ఐసీసీసీలు  అందుబాటులోకి వచ్చాయి. ఇవి అభివృద్ధి కోసం నిర్ణయాత్మక మద్దతు వ్యవస్థతో పౌరుడి జీవన నాణ్యత పెంపొందించేందుకు గాను నగరాల మెదడు మరియు నాడీ కేంద్రంగా పనిచేయాలని భావించబడ్డాయి. ట్రాఫిక్ నిర్వహణ, ఘన వ్యర్థాల నిర్వహణ, నీటి పంపిణీ నిర్వహణ వంటి అంశాలలో మెరుగైన పర్యవేక్షణ, సామర్థ్యాన్ని నిర్ధారించడంలో ఈ ఐసీసీసీలు ముఖ్యమైన పాత్ర పోషిస్తున్నాయి. కోవిడ్-19 మహమ్మారి మెరుగైన నిర్వహణ కోసం స్మార్ట్ సిటీ ఐసీసీసీలు మరియు సంబంధిత స్మార్ట్ మౌలిక సదుపాయాలను కూడా సమర్థవంతంగా ఉపయోగించబడ్డాయి. రియల్-టైమ్ డేటాను తక్కువగా ఉపయోగించుకొని మరింతగా గరిష్ఠంగా లబ్ది పొందేందుకు.. కేంద్రీకృత పర్యవేక్షణ మరియు సమాచారంతో కూడిన నిర్ణయాలు తీసుకోవడంలో నగరాలను చేర్చడం, సామర్థ్యం మరియు ఆవిష్కరణల వైపు నడిపించడంలో కూడా ఈ కేంద్రాలు సహాయపడతున్నాయి. మొత్తం 100 ఐసీసీసీలలో 30 ట్రాఫిక్ నిర్వహణ మరియు రవాణా సమస్యలకు సంబంధించిన అంశాలను పర్యవేక్షించేందుకు సంబంధించిన ‘అడాప్టివ్ ట్రాఫిక్ కంట్రోల్ సిస్టమ్’ , ఇంటిగ్రేటెడ్ ట్రాఫిక్ మేనేజ్మెంట్ సిస్టమ్ , రెడ్ లైట్ ఉల్లంఘన గుర్తించే , ఆటోమేటిక్ నంబర్ ప్లేట్ రికగ్నిషన్ సిస్టమ్  అందుబాటులో ఉన్నాయి. అహ్మదాబాద్, సూరత్, ఛండీగఢ్, కాన్పూర్, లూథియానా, నాసిక్, సహరాన్పూర్, ఉజ్జయిని, విశాఖపట్నం వంటి పలు నగరాలు ఐసీసీసీలలో భాగంగా ట్రాఫిక్ నిర్వహణ వ్యవస్థలను స్వీకరించాయి. స్థానిక ప్రతిభావవంతులు/స్టార్టప్లను ప్రోత్సహించడానికి, గృహనిర్మాణ మరియు పట్టణ వ్యవహారాల మంత్రిత్వ శాఖ రవాణా 4 ఆల్ ఛాలెంజ్ ను 15 ఏప్రిల్ 2021న ప్రారంభించింది. పౌరులందరి అవసరాలకు మెరుగైన సేవలందించేందుకు ప్రజా రవాణాను మెరుగుపరిచే పరిష్కారాలను అభివృద్ధి చేయడానికి నగరాలు, పౌర సమూహాలు మరియు స్టార్టప్లను ఒకచోట చేర్చడం ఈ ఛాలెంజ్ లక్ష్యం. ట్రాఫిక్ ఉల్లంఘనలు/ చలాన్ల డేటా, ఇ-చలాన్ల ఉత్పత్తి మొదలైనవి స్మార్ట్ సిటీస్ మిషన్ యొక్క జియోస్పేషియల్ ఇన్ఫర్మేషన్ మేనేజ్మెంట్ సిస్టమ్  కేంద్రంగా నిర్వహించబడతాయి. దేశంలోని వివిధ రాష్ట్రాలలో ఐటిఎంఎస్ ద్వారా నగరం/ స్థానం వారీగా మరియు సంవత్సరం వారీగా చలాన్ల గణాంకాలు అనుబంధం – ఎ లో వివరంగా అందించబడినాయి.
మైనారిటీ వ్యవహారాల మంత్రిత్వ శాఖ
జాన్ హై తో జహాన్ హై ప్రచారం
కోవిడ్ 19 వాక్సినేషన్ కు సంబంధించి భయాలు, పుకార్లను నిరోధించేందుకు ప్రజలను చైతన్యవంతులను చేసే కార్యక్రమం జాన్ హై తో జహాన్ హై కార్యక్రమాన్ని మైనారిటీ వ్వవహారాల మంత్రిత్వశాఖ ప్రారంభించింది. ఈ కార్యక్రమం కింద మంత్రిత్వశాఖ తో సంబంధం గల రాష్ట్ర వక్ఫ్ బోర్డులు, స్టేట్ హజ్ కమిటీలు, రాష్ట్ర ఛానలైజింగ్ ఏజెన్సీలు, కార్యక్రమ అమలు ఏజెన్సీలు, వివిధ పథకాల అమలుకు మైనారిటీ వ్యవహారాల మంత్రిత్వశాఖ వద్ద నమోదైన ఏజెన్సీలను ఈ విషయమై ప్రజలకు తగిన అవగాహన కల్పించాల్సిందిగా కోరడం జరిగింది. వాక్సిన్ విషయంలో అపోహలు తొలగిపోయేట్టు చేయాల్సిందిగా , స్థానిక ప్రజలకు అవగాహన కల్పించాల్సిందిగా ఆయా ఏజెన్సీలకు మంత్రిత్వశాఖ సూచించింది.
మైనారిటీ వ్వవహారాల మంత్రిత్వశాఖ వివిధ పథకాల కింద లబ్ధిదారులైన 80 లక్షల మందికి ఈ విషయంలో అవగాహననన కల్పిస్తోంది. అలాగే వాక్సినేషన్ వల్ల ప్రయోజనాలను వివరించడం జరుగుతోంది.
వీటికి తోడు ,మంత్రిత్వశాఖ సోషల్ మీడియా ప్లాట్ఫారంలను వాక్సినేషన్ పై ప్రచారానికి వినియోగించుకుంటున్నది. ఇందుకు సామాజిక, సాంస్కృతిక,మతపరమైన రంగాలలో ప్రజలను ప్రభావితం చేసే వారి సేవలను ఈ ప్రచార కార్యక్రమంలో వినియోగించుకుంటున్నది.
వాక్సిన్ వేయించుకున్న వారి వివరాలు కోవిన్ ప్లాట్ ఫారం www.cowin.gov.in లో నమోదై ఉన్నాయి. ఈ వివరాలను ఆరోగ్య, కుటుంబ సంక్షేమ మంత్రి త్వశాఖ పరిశీలిస్తున్నది.
ఈ సమాచారాన్ని కేంద్ర మైనారిటీ వ్యవహారాల శాఖ మంత్రి శ్రీ ముక్తార్ అబ్బాస్ నక్వి లోక్ సభకు ఒక లిఖిత పూర్వక సమాధానంలో తెలిపారు.
ఉక్కు మంత్రిత్వ శాఖ
ఎఐఎంఎ-11వ ప్రగతి జాతీయ స్థాయి క్విజ్ పోటీ -2023లో ప్రథమ బహుమతిని గెలుచుకున్న ఆర్ఐఎన్ఎల్ సీనియర్ మేనేజర్లు శిల్పి శర్మ, అన్షికా హోతియాల్
రాష్ట్రీయ ఇస్పాత్ నిగమ్ లిమిటెడ్  విశాఖపట్నం, సీనియర్ మేనేజర్లు అయిన శిల్పి శర్మ, ఎస్ఎం , హన్షికా హోతియాల్ ఎస్ఎంలు శుక్రవారంనాడు నిర్వహించిన జాతీయ స్థాయి క్విజ్ పోటీ .-
ఎఐఎంఎ-11వ ప్రగతి క్విజ్ పోటీలు -2023లలో ప్రతిష్ఠాత్మక ప్రథమ బహుమతిని అందుకున్నారు.
మహిళలకు మాత్రమే నిర్వహించే అత్యంత ప్రాచుర్యం పొందిన జాతీయ క్విజ్ ఉద్యోగులైన మహిళల ప్రతిభను, జ్ఞానాన్ని ప్రదర్శించేందుకు ఒక వేదికను అందిస్తుంది.
ఇందులో భాగంగా ఈ ఏడాది 23.03.2023న స్క్రీనింగ్ రౌండ్ ను నిర్వహించగా, భిన్న సంస్థల నుంచి 40 టీంలు పాల్గొన్నాయి. ఈ పోటీలో ఆర్ఐఎన్ఎల్ నుంచి రెండు బృందాలు పాల్గొన్నాయి. ఈ క్విజ్లో వ్యాపారం, చరిత్ర, సైన్స్, క్రీడల గత, వర్తమాన, సమకాలీన రాజకీయాలు, వ్యవహారాల క్షేత్రాల సమ్మిళిత అంశాలుగా ఉన్నాయి.
ఫుడ్ ప్రాసెసింగ్ పరిశ్రమల మంత్రిత్వ శాఖ
గ్రామీణ ప్రాంతాల్లో ఫుడ్ ప్రాసెసింగ్ పరిశ్రమ పథకాలు
వ్యవసాయ ఉత్పత్తుల ప్రాసెసింగ్తో పాటు ఫుడ్ ప్రాసెసింగ్ పరిశ్రమల అభివృద్ధిని నిర్ధారించడానికి ఫుడ్ ప్రాసెసింగ్ పరిశ్రమల మంత్రిత్వ శాఖ  కేంద్ర రంగ పథకం ప్రధాన మంత్రి కిసాన్ సంపద యోజన  ద్వారా సంబంధిత మౌలిక సదుపాయాల ఏర్పాటు/విస్తరణను ప్రోత్సహిస్తోంది. ఫుడ్ ప్రాసెసింగ్ పరిశ్రమ కోసం ఉత్పత్తి లింక్డ్ ఇన్సెంటివ్ స్కీమ్  మరియు కేంద్ర ప్రాయోజిత పిఎం పార్మలైజేషన్ ఆఫ్ మైక్రో ఫుడ్ ప్రాసెసింగ్ ఎంటర్ప్రైజెస్  పథకం కర్ణాటక గ్రామీణ ప్రాంతాలతో సహా దేశవ్యాప్తంగా దేశంలోని రైతుల ఆదాయాన్ని పెంచడం మరియు ప్రయోజనం చేకూర్చడం లక్ష్యంగా పెట్టుకుంది.
పిఎంకెఎస్వై యొక్క కాంపోనెంట్ స్కీమ్ల క్రింద ఎమ్ఒఎఫ్పిఐ ఎక్కువగా క్రెడిట్ లింక్డ్ ఫైనాన్షియల్ అసిస్టెన్స్ ని గ్రాంట్స్-ఇన్-ఎయిడ్ రూపంలో వ్యవస్థాపకులకు అందిస్తుంది. పిఎంకెఎస్వై అనేది ఏదైనా ప్రాంతం లేదా రాష్ట్రానికి మాత్రమే నిర్దిష్టమైనది కాదు కానీ డిమాండ్తో నడిచేది.ఇది కర్ణాటక గ్రామీణ ప్రాంతాలతో సహా దేశవ్యాప్తంగా అమలు చేయబడుతుంది. ఇప్పటివరకు పిఎంకెఎస్వై యొక్క సంబంధిత కాంపోనెంట్ స్కీమ్ల కింద దేశవ్యాప్తంగా 41 మెగా ఫుడ్ పార్కులు, 382 కోల్డ్ చైన్ ప్రాజెక్ట్లు, 72 ఆగ్రో ప్రాసెసింగ్ క్లస్టర్లు, 469 ఫుడ్ ప్రాసెసింగ్ యూనిట్లు, 61 బ్యాక్వర్డ్ & ఫార్వర్డ్ లింకేజ్ ప్రాజెక్ట్ల ఏర్పాటు మరియు 46 ఆపరేషన్ గ్రీన్ ప్రాజెక్ట్లను మంత్రిత్వ శాఖ ఆమోదించింది. వీటిలో 2 మెగా ఫుడ్ పార్కులు, 17 కోల్డ్ చైన్ ప్రాజెక్ట్లు, 4 ఆగ్రో ప్రాసెసింగ్ క్లస్టర్లు, 19 ఫుడ్ ప్రాసెసింగ్ యూనిట్లు మరియు 3 బ్యాక్వర్డ్ & ఫార్వర్డ్ లింకేజ్ ప్రాజెక్ట్లు కర్ణాటకలో ఉన్నాయి. పిఎంకెఎస్వై ద్వారా పూర్తయిన ప్రాజెక్టులు దేశవ్యాప్తంగా 32 లక్షల మందికి పైగా రైతులకు మరియు కర్ణాటకలో 1.8 లక్షల మందికి పైగా రైతులకు ప్రయోజనం చేకూరుస్తాయని అంచనా వేయబడింది.
పిఎంఎఫ్ఎంఈ పథకం కింద 2 లక్షల మైక్రో ఫుడ్ ప్రాసెసింగ్ ఎంటర్ప్రైజెస్ ఏర్పాటు/అప్గ్రేడేషన్ కోసం మంత్రిత్వ శాఖ ఆర్థిక, సాంకేతిక మరియు వ్యాపార సహాయాన్ని కూడా అందిస్తుంది. ఈ పథకం 2020-21 నుండి 2024-25 వరకు ఐదు సంవత్సరాల పాటు రూ. 10,000 కోట్లతో అమలు చేయబడుతోంది. ఇప్పటివరకు దేశంలో మొత్తం 38466 మైక్రో ఫుడ్ ప్రాసెసింగ్ ఎంటర్ప్రైజెస్ సహాయం కోసం ఆమోదించబడ్డాయి, వాటిలో 2444 మైక్రో ఫుడ్ ప్రాసెసింగ్ యూనిట్లు కర్ణాటకలో ఉన్నాయి.
పిఎల్ఎస్ఎఫ్పిఐ అనేది ప్రపంచ ఆహార తయారీ ఛాంపియన్లను రూపొందించడానికి మద్దతు ఇవ్వడానికి మరియు అంతర్జాతీయ మార్కెట్లో భారతీయ బ్రాండ్ల ఆహార ఉత్పత్తులకు మద్దతు ఇవ్వడానికి ఉద్దేశించబడింది. ఈ పథకం 2021-22 నుండి 2026-27 వరకు ఆరు సంవత్సరాల వ్యవధిలో రూ.10,900 కోట్లతో అమలు చేయబడుతుంది. ఇప్పటివరకు ఈ పథకం కింద కర్ణాటకలో ఉన్న ప్రాజెక్టులలో మొత్తం రూ. 318.97 కోట్ల పెట్టుబడి పెట్టబడింది.
కొన్నిసార్లు పిఎంకెఎస్వై కింద ఆమోదించబడిన ప్రాజెక్ట్లు రాష్ట్ర ప్రభుత్వం నుండి చట్టబద్ధమైన అనుమతులు/సర్టిఫికెట్లను పొందడంలో జాప్యాన్ని ఎదుర్కొంటాయి. స్థాపనకు సమ్మతి, ఆపరేట్ చేయడానికి సమ్మతి, బిల్డింగ్ ప్లాన్ ఆమోదం, విద్యుత్ కనెక్షన్ మొదలైన వాటికి సంబంధించినవి ఇందులో ఉన్నాయి. అలాగే, కేంద్ర ప్రాయోజిత పిఎంఎఫ్ఎంఈ పథకంలో సరిపోలే రాష్ట్ర నిధుల విడుదల కొన్నిసార్లు ఆలస్యం అవుతుంది. ఈ అడ్డంకుల తొలగింపు కోసం మంత్రిత్వ శాఖ వాటాదారులతో సమన్వయం చేస్తుంది.
ఈ విషయాన్ని కేంద్ర ఫుడ్ ప్రాసెసింగ్ పరిశ్రమల మంత్రిత్వ శాఖ సహాయ మంత్రి శ్రీ ప్రహ్లాద్ సింగ్ పటేల్ లోక్సభకు లిఖితపూర్వక సమాధానంలో అందించారు.
పంచాయతీరాజ్ మంత్రిత్వ శాఖ
పంచాయతీల ఆధునీకరణ
పంచాయతీ వ్యవస్థ రాష్ట్రం పరిధిలోనిది, గ్రామ పంచాయతీలకి మౌలిక సదుపాయాలను కల్పించడం ఆయా రాష్ట్ర ప్రభుత్వాల బాధ్యత. ఇందుకు భిన్నంగా రాష్ట్రీయ గ్రామ స్వరాజ్ అభియాన్  పునర్నిర్మాణ పథకం కింద, ఈ మంత్రిత్వ శాఖ పరిమిత స్థాయిలో గ్రామ పంచాయతీలకు భవనాలు, కంప్యూటర్లువంటి కొన్ని మౌలిక సదుపాయాల కోసం ఆర్థిక సహాయం అందించడానికి రాష్ట్ర ప్రభుత్వాల విధికి అనుబంధంగా పంచాయితీ రాజ్ సంస్థల సామర్థ్య నిర్మాణానికి నిధులు సమకూరుస్తుంది.
జిల్లా, గ్రామ పంచాయితీల ఆధునీకరణ దిశగా అడుగులు వేస్తూ, పంచాయతీరాజ్ మంత్రిత్వ శాఖ ప్రణాళిక, బడ్జెట్, అమలు, అకౌంటింగ్, పర్యవేక్షణ వంటి వాటిని ఇ-పంచాయత్ మిషన్ మోడ్ ప్రాజెక్ట్  కింద ఇ-గ్రామస్వరాజ్, ఇ-గవర్నెన్స్ విధానాలను అమలు చేస్తోంది. సోషల్ ఆడిట్ సర్టిఫికెట్లు, లైసెన్స్ వంటి పౌర సేవలను అందించడం ద్వారా పంచాయతీ స్థాయిలో పారదర్శకత, జవాబుదారీతనంతో పరిపాలనను మెరుగవుతుంది. ఈ పనులకోసం రాష్ట్రాలు/కేంద్ర పాలిత ప్రాంతాలకు నిధులు విడుదల చేయరు. మహారాష్ట్ర సైతం మినహాయింపు కాదు.
కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ ఈరోజు లోక్సభలో లిఖితపూర్వక సమాధానంలో ఈ సమాచారం అందించారు
(Visitor Counter : 68